**Dorh naaiv horngh waac-fienx zorc siang**

Haaix laanh mienh yaac longx horpc zuqc haih duqv buatc ninh mbuo ganh nyei waac-fienx aengx caux horngc zangc mienh nyei waac-fienx hiuv taux California gorn zangc tengx liuc leiz ziux goux wuaaic fangx mienh nyei gong-bou jauv-louc. Horpc zuqc zorqv naaiv deix waac-fienx siou nzoih aengx caux ziangh diuh liuc leiz zorng horpc hoc dauh. Se gorngv yiem zinh hoz oix zoux bun longx faaux aengx caux ziangh diuh zorqv siou waac-fienx yiem California, ninh mbuo California dinc zangc domh gorn tengx liuc leiz ceix zorc baengc jauv-louc (Dinc zangc domh gorn) a'zuqc zaah lorx waac-fienx daaih hietv yiem ga'ndiev horngh dorngx:

1. Haaix norm guoqv zangc mienh aengx caux haaix nyungc iu-fingx
2. Nyunc duqv gorngv haaix fingx waac
3. Yiem lorx njiec haaix (a'fai maaih mbuoz heuc “deic jei dorngx dauh code”)
4. Zorng benx naamh fai nyiouz aengx caux hnyiouv eix zuqc gan haaix horngh mienh bueix doic
5. Tong leiz (waac-fienx liouh longc dorh mingh zaah dimv goux siou nyei mienh, ziux goux sou-saeng, aengx caux da'nyeic deix baeqc fingx)

Dorh California saengv zangc leiz aengx caux guoqv zangc hungh jaa doz-leiz aengx caux leiz-fingx daaih bangc ceix gorn zangc, longc guoqv zangc hungh jaa doz-leiz zaah dimv gorn zangc waac-fienx aengx caux deic jei gorn zangc liouh bun ceix Medicare aengx caux Medicaid gong-bou jauv-louc (CMS), California nyei gunv goux zinh nyaanh dinc zangc domh gorn liuc leiz gunv gaux baeqc fingx mienh maanh waac-fienx gorn zangc coqc zaah lorx buatc aengx caux da'nyeic norm saengv zangc duqv dimv cuotv, liouh bun California gunv goux heng-wangc aengx caux liepc gong-bou jauv-louc nzie zuangx mienh (CalHHS) liouh tiuv waac-fienx muangx taux ziux goux zorc baengc jauv-louc, baeng gorng mbenc zoux benx ziex fingx waac liouh bieqc lorx muangx waac yiem njiec California gunv goux heng-wangc aengx caux liepc gong-bou jauv-louc nzie zuangx mienh aengx caux hungh jaa tengx liuc leiz zoux gong nyei dinc zangc, aengx caux liepc wuix zuangx horngc zangc baeqc fingx cuotv hnyiouv gorngv bun hiuv taux zuangx waac mv daan waac-fienx nyei jauv-louc. Naaiv deix sou se funx liepc hnyiouv zaah muangx waac-fienx daaih hietv naaiv deix gong, aengx caux mv zeiz bun dinc zangc gorn zoux sou nyei jauv-louc oc.

**Meih corc haih bieqc ga'ganh nyei computer liouh baengc cuotv naaiv deix nyungc horngh sou daaih mangc. Yie mbuo zien mbenc ziangx hnyiouv oix haix meih nyei waac, maaih haaix nyungc kuv waac mbuox daaih, aengx caux kuonx hnyiouv nyei jauv-louc bun muangx, lorqc njiec haaix bouc gong a'fai yietc zungv gong yaac longx.** Tov zorv meih dorh oix gorngv bun muangx nyei waac fungx yangh email bun taux dtf@dds.ca.gov, se benx yietc norm email dungh dinc zangc gorn duqv longc liouh baeng gorn liuc leiz gunv goux waac-fienx nyei dorngx. Yie mbuo corc oix liepc duqv maaih gong liouh zoux webinars yiem zinh hoz aengx caux koi tong jauv liouh dorng hmien buangh doic caangh laangh muangx meih mbuo nyei waac. Naaiv deix waac dungh duqv zipv haix yiem feix hlaax jomc 2024 wuov a'zuqc dorh daaih corngh mangc cing.

Haaix zanc duqv zipv siou nzoih naaiv deix waac-fienx mbaih dapv bieqc gorn zangc liuz, DDS a'zuqc liuc leiz caux buonh deic nyei gorn zangc dorh goiv yienc gorn zangc waac-fienx, njiaaux bun deic jei gorn zangc nyei nanv gong mienh duqv hiuv nzoih, aengx caux mbenc nzoih douc waac jaa-sic liouh tengx zunh njiaaux horngc zangc baeqc fingx duqv hiuv. Ninh mbuo hnamv duqv maaih gorngv haih tengx zoux bun naaiv deix waac-fienx longx faaux camv aengx caux zorc ei zuqc nzoih California nyei waac-fienx yiem tiuv yienc siang nyei dorngx dauh. Naaiv deix waac-fienx dungh zorv siou daaih gorngv taux ninh mbuo zuangx mienh nyei waac se haih bun ninh mbuo maaih leiz bieqc lorx mangc duqv zaaic, aengx caux ninh mbuo ganh nyei buonc-sinh waac-fienx corc duqv bingx mbueix mv tiuv haaix nyungc.

Se gorngv meih maaih haaix nyungc waac oix gorngv bun hiuv, a'fai gorngv nzoih yietc zungv horngc zangc gong yaac duqv. Jaa-ndangc tov laengz zingh meih guangc ziangh hoc tengx cuotv hnyiouv gorngv waac bun muangx liouh tengx California saengv zangc zorc waac-gorn bun puix zuqc zuangx mienh, horpc jaa, aengx caux horngc zangc baeqc fingx hnyiouv.

Yiem naaiv se bun mangc taux nyungc baav dorngx liouh tengx corngh ndaangc dungh maaih waac oix heuc tiuv yienc siang nyei jauv-louc:

1. Naaiv zeiv sou se liouh ziangx dorngx bun tiuv yienc siang duqv nyei. Meih corc haih dorh kuv waac mbuox bun tiuv yienc siang duqv nyei oc.
2. Naaiv zeiv sou se liouh ziangx dorngx bun tiuv yienc taux “lorx siou haaix nyungc waac-fienx” , mv zeiz mbuox “hnangv haaix” lorx siou waac-fienx.
3. Zuangx mienh corc maaih leiz bun sienv hiuv taux ninh benx haaix laanh mienh.
4. Zuangx mienh corc maaih camv-nyungc jauv-louc gorngv bun hiuv ninh mbuo benx haaix laanh mienh.
5. Dorh yietc zungv si'jeiv buonh sin waac-fienx gapv zunv liouh tengx gem mbueix da'dauh mienh nyei waac aengx caux fiev sou zunh cuotv.
6. Maaih horngh waac-fienx jiex ndaangc bouc duah yaac naanv duqv doqc mv bieqc hnyiouv a'fai mv haih liuc leiz dau mv hingh.